สื่อนอกเผย “โอเปกพลัส” ตกลงหั่นกำลังการผลิตน้ำมัน 10 ล้านบาร์เรล/วัน
สื่อนอกเผย "โอเปกพลัส" บรรลุข้อตกลงหั่นกำลังการผลิตน้ำมัน 10 ล้านบาร์เรล/วัน
สื่อนอกเผย "โอเปกพลัส" บรรลุข้อตกลงหั่นกำลังการผลิตน้ำมัน 10 ล้านบาร์เรล/วัน
10 เม.ย. 2563

ผู้สื่อข่าวรายงานว่า สื่อต่างประเทศหลายสำนักซึ่งรวมถึงวอลล์สตรีท เจอร์นัล และซีเอ็นบีซี รายงานโดยอ้างแหล่งข่าวว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส บรรลุข้อตกลงปรับลดกำลังการผลิตน้ำมัน 10 ล้านบาร์เรล/วัน หรือปรับลดลงประมาณ 10% จากระดับการผลิตในปัจจุบัน เนื่องจากการแพร่ระบาดของไวรัสโควิด-19 ส่งผลให้ความต้องการใช้น้ำมันชะลอตัวลง
โดย กลุ่มโอเปกพลัสจะปรับลดกำลังการผลิตน้ำมันลง 10 ล้านบาร์เรล/วันในเดือนพ.ค.-มิ.ย. จากนั้นจะปรับลดการผลิต 8 ล้านบาร์เรล/วันตั้งแต่เดือนก.ค.ไปจนถึงสิ้นปี 2563 และจะปรับลด 6 ล้านบาร์เรล/วันตั้งแต่เดือนม.ค. 2564 ไปจนถึงเดือนเม.ย. 2565
อย่างไรก็ดี กลุ่มโอเปกพลัสยังไม่ได้ออกแถลงการณ์อย่างเป็นทางการเกี่ยวกับการตัดสินใจในการทำข้อตกลงดังกล่าว โดยเมื่อวานนี้ กลุ่มโอเปกพลัสได้จัดการประชุมฉุกเฉินผ่านทางวิดีโอคอนเฟอเรนซ์ เพื่อหาข้อตกลงเกี่ยวกับการปรับลดกำลังการผลิตน้ำมัน หลังจากที่ราคาน้ำมันได้ทรุดตัวลงตามอุปสงค์น้ำมันที่ลดลงทั่วโลกจากผลกระทบของการแพร่ระบาดของเชื้อไวรัสโควิด-19